A L A P Í T Ó O K I R A T

„Csiky Gergely Színházért”

Közhasznú Alapítványról

Az alapítványt a Somogy Megyei Bíróság Pk.21.476/1991/1. sz. végzésével

185. sorsz. alatt nyilvántartásba vette. A végzés 1991. december 9. napján kelt.

Jelen dokumentum az Alapítvány alapító okiratának módosításokkal egységes szerkezetbe foglalt változata azzal,

hogy a legutóbbi, **2016. június 9.**-i módosítás ~~áthúzással~~ és *dőlt betűvel* van jelölve.

A Kaposvári Csiky Gergely Színház művészeti tevékenységének támogatására, megőrzésére és továbbfejlesztésére a Kaposvári Megyei Jogú Város Közgyűlése 1 millió Ft összegű vagyonrendezéssel határozatlan időre, nyitott alapítványt létesít.

1. Az alapítvány neve: „Csiky Gergely Színházért” Közhasznú Alapítvány
2. Az alapítvány székhelye: Kaposvár Megyei Jogú Város Polgármesteri Hivatala 7400 Kaposvár, Kossuth tér 1.
3. Az alapítvány célja: A Csiky Gergely Színház több évtizedes kiemelkedő művészeti eredményeinek megőrzése és továbbfejlesztése. Az alapítvány támogatja a Színház hazai és nemzetközi kapcsolatrendszerének, tevékenységének kiépítését és működtetését, valamint minden olyan törekvést, amely a Színház művészeti céljainak elérését, eredményeinek továbblépését segíti. Az alapítvány közhasznú tevékenysége: kulturális tevékenység, kulturális örökség megóvása.
   1. Az alapítvány jogállása: közhasznú alapítvány. A közhasznú megjelölést az alapítvány jogosult használni. A közhasznú jogállással kapcsolatos rendelkezések:
      1. **A közhasznúság feltételei:** Az alapító kijelenti, hogy a társaság megfelelő erőforrással rendelkezik, mivel két év egybeszámított adózott eredménye (tárgyi eredménye) nem negatív. Ugyancsak kijelenti az alapító, hogy a társaság megfelelő társadalmi támogatottsággal rendelkezik, mivel a közhasznú tevékenység költsége az összes ráfordítás legalább fele. Mindezt az éves beszámolókkal kívánja az alapító igazolni.
      2. Az alapítvány a 3. pontban megjelölt közhasznú tevékenységeket a Magyarország helyi önkormányzatairól szóló 2011. évi CLXXXIX. törvény 13. § (1) bek. 7. pontjában szabályozott – előadó-művészeti szervezet támogatása – , valamint a 2011. évi CLXXXIX. sz. törvény 23. § (5) bek. 13. pontjában - a helyi közművelődési tevékenység támogatása, a kulturális örökség helyi védelme – írt közfeladatok teljesítésével látja el.
      3. Az alapítvány gazdasági-vállalkozási tevékenységet csak közhasznú vagy a jelen okiratban meghatározott alapcél szerinti tevékenység megvalósítását nem veszélyeztetve végez.
      4. Az alapítvány gazdálkodása során elért eredményét nem osztja fel, azt a jelen okiratban meghatározott közhasznú tevékenységére fordítja.
      5. Az alapítvány közvetlen politikai tevékenységet nem folytat, szervezete pártoktól független, és azoknak anyagi támogatást nem nyújt.
      6. Az alapító, valamint a kuratórium határozathozatalában nem vehet részt az a személy, aki vagy akinek közeli hozzátartozója a határozat alapján
4. kötelezettség vagy felelősség alól mentesül, vagy
5. bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a cél szerinti juttatásai keretében a bárki által megkötés nélkül igénybe vehető nem pénzbeli szolgáltatás.
6. A nyitott alapítvány induló vagyona: 1 millió Ft (egymillió forint). Az alapítvány vagyona a Kaposvári Kereskedelmi és Hitelbanknál kerül elhelyezésre.
7. Az alapítvány a vezető tisztségviselőt, a támogatót, az önkéntest, valamint e személyek közeli hozzátartozóját - a bárki által megkötés nélkül igénybe vehető szolgáltatások kivételével - cél szerinti juttatásban nem részesítheti.

1. Az alapítvány vagyonának kezelésével kapcsolatos operatív gazdálkodási feladatait a Csiky Gergely Színház gazdasági hivatala látja el a kuratórium irányítása szerint. A kuratórium köteles a kuratórium üléseiről nyilvántartást vezetni, amely a döntések tartalmát, időpontját és hatályát, valamint a döntést támogatók és ellenzők számarányát tartalmazza. A kuratórium a gazdasági hivatal útján közli döntéseit az érintettekkel.

1. Az alapítványhoz hazai és külföldi jogi és természetes személyek egyaránt csatlakozhatnak, amennyiben az alapítvány céljaival azonosultak. Egymillió forint, vagy annál nagyobb vagyonrendelés esetén a csatlakozó rendelkezhet arról, hogy az általa bevitt összeget, vagy csak annak hozadékát használhatja fel az alapítvány.
2. Az alapítvány **döntéshozó szerve a kuratórium**. A kuratórium évente egy alkalommal ülésezik. A döntéshozó szerv ülését a vezető tisztségviselő meghívó küldésével vagy közzétételével hívja össze. A meghívónak tartalmaznia kell:
   1. a jogi személy nevét és székhelyét;
   2. az ülés idejének és helyszínének megjelölését;
   3. az ülés napirendjét.

A napirendet a meghívóban olyan részletességgel kell feltüntetni, hogy a szavazásra jogosultak a tárgyalni kívánt témakörökben álláspontjukat kialakíthassák.

A döntéshozó szerv az ülését a jogi személy székhelyén tartja.

Ha a döntéshozó szerv ülését nem szabályszerűen hívták össze, az ülést akkor lehet megtartani, ha az ülésen valamennyi részvételre jogosult jelen van, és egyhangúlag hozzájárul az ülés megtartásához.

A döntéshozó szerv ülésén a szabályszerűen közölt napirenden szereplő kérdésben hozható határozat, kivéve, ha valamennyi részvételre jogosult jelen van és a napirenden nem szereplő kérdés megtárgyalásához egyhangúlag hozzájárul.

A döntéshozó szerv ülése akkor határozatképes, ha azon a leadható szavazatok több mint felét képviselő szavazásra jogosult részt vesz. A határozatképességet minden határozathozatalnál vizsgálni kell.

Ha egy tag valamely ügyben nem szavazhat, őt az adott határozat meghozatalánál a határozatképesség megállapítása során figyelmen kívül kell hagyni.

A kuratórium tagjai a döntéshozó szerv ülésén szavazással hozzák meg határozataikat.

A határozat meghozatalakor nem szavazhat az,

1. akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
2. akivel a határozat szerint szerződést kell kötni;
3. aki ellen a határozat alapján pert kell indítani;
4. akinek olyan hozzátartozója érdekelt a döntésben, aki a jogi személynek nem tagja vagy alapítója;
5. aki a döntésben érdekelt más szervezettel többségi befolyáson alapuló kapcsolatban áll; vagy
6. aki egyébként személyesen érdekelt a döntésben.

A kuratórium tagjai határozatukat a határozatképesség megállapításánál figyelembe vett szavazatok többségével hozzák meg, kivéve ha jogszabály ezt meghaladó szótöbbséget ír elő.

Az alapítvány a kuratórium döntéseit és beszámolóit a közhasznúsági melléklettel a [www.csiky.hu](http://www.csiky.hu) honlapon is nyilvánosságra hozza.

* 1. A kuratórium tagjai vezető tisztségviselőnek minősülnek. Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. A vezető tisztségviselő ügyvezetési feladatait személyesen köteles ellátni. A vezető tisztségviselővel szembeni kizáró okokat a Ptk. 3:22. §-a tartalmazza. A vezető tisztségviselő az ügyvezetési tevékenysége során a jogi személynek okozott károkért a szerződésszegéssel okozott kárért való felelősség szabályai szerint felel a jogi személlyel szemben.
  2. A kuratórium 4 főből áll, elnöke Rátóti Zoltán István (8973 Magyarföld, Zrínyi u. 11.), a kaposvári Csiky Gergely Színház igazgatója. Titkára ~~Ficsórné Sárdi Ágota (7400 Kaposvár, Bartók B. u. 17.), a Csiky Gergely Színház gazdasági vezetője~~ *dr. Fülöp Péter, a Csiky Gergely Színház gazdasági- és produkciós igazgatója.*

A kuratórium tagjai Oláh Lajosné (7400 Kaposvár, Arany J. u. 21.), Kaposvár Megyei Jogú Város alpolgármestere, valamint Vajda Imréné (7400 Kaposvár, Rippl-Rónai u. 4.), Kaposvár Megyei Jogú Város Közgyűlésének képviselője. A kuratórium tagjai döntéseik során a 8. pontban írt összeférhetetlenségi szabályokat kötelesek betartani. Az alapítványt az elnök és a titkár önállóan képviseli. Bankszámla feletti rendelkezéshez az elnök és a titkár együttes aláírása szükséges.

* 1. A kuratórium évente egy alkalommal beszámol a végzett tevékenységéről és az azt segítő gazdálkodásról. A beszámoló az alapító felé történik, amit az alapító határozattal hagy jóvá. Az alapítvány köteles az éves beszámoló jóváhagyásával egyidejűleg közhasznúsági mellékletet készíteni, amelyet a beszámolóval azonos módon köteles jóváhagyni, letétbe helyezni és közzétenni. A beszámolóba és a közhasznúsági mellékletébe bárki betekinthet, és abból saját költségére másolatot készíthet.

1. Az alapítvány megszűnése: Az alapítvány megszűnik, ha:

a) az alapítvány a célját megvalósította, és az alapítók új célt nem határoztak meg

b) az alapítvány céljának megvalósítása lehetetlenné vált, és a cél módosítására vagy más alapítvánnyal való egyesülésre nincs mód

c) az alapítvány három éven át a célja megvalósítása érdekében nem folytat tevékenységet.

Amennyiben valamelyik megszűnési ok bekövetkezik, a kuratórium köteles értesíteni az alapítókat a szükséges intézkedések megtétele céljából. Ha az alapítók a megszűnési ok alapján harminc napon belül érdemi intézkedést nem hoznak, a kuratórium köteles a nyilvántartó bírósághoz bejelenteni a megszűnési okot. A bejelentési kötelezettség késedelmes voltából vagy elmulasztásából eredő károkért az alapítvánnyal és harmadik személyekkel szemben a kuratórium tagjai egyetemlegesen felelnek.

1. Jogutód nélküli megszűnés esetén az alapítvány hitelezői igények kielégítése után fennmaradó vagyonát – a fennálló fizetési kötelezettségek teljesítése után – a kuratórium döntése szerinti célra, amennyiben ilyen nincs, vagy döntés nem születik, úgy az alapítvány céljával azonos célú, ilyen hiányában hasonló célú alapítványnak juttatja.
2. A megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,

a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b) amellyel szemben az állami adó- és vámhatóság jelentős összegű adóhiányt tárt fel,

c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d) amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

1. Az alapítók tudomásul veszik, hogy az alapítvány létrejöttéhez az alapító okirat bírósági nyilvántartásba vétele szükséges. Az alapítvány jogi személy.
2. A jelen alapító okiratban nem szabályozott kérdésekben a Polgári Törvénykönyvről szóló 2013. évi V. törvény rendelkezéseit, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, gazdálkodási kérdésekben pedig az alapítványok gazdálkodási rendjéről szóló mindenkori hatályos jogszabályokat – jelenleg a civil szervezetek gazdálkodása, az adománygyűjtés és a közhasznúság egyes kérdéseiről szóló 350/2011. (XII. 30.) Korm. rendeletet – kell alkalmazni.

**Záradék:**

Az alapító ~~okirat 8.) pontjának második és harmadik bekezdésében~~ a kuratórium összetételét a 140/2007. (VI.7.) önkormányzati határozat*tal* állapította meg.

**Kaposvár, 2007. június 15.**

|  |  |  |
| --- | --- | --- |
|  |  | Szita Károly s.k.  polgármester |

**Záradék:**

Az alapító ~~okirat 8. pontjának a kuratórium összetételére vonatkozó második bekezdésében~~ a kuratórium elnökének személyét a 237/2008. (IX.25.) önkormányzati határozat 3. pontjá*val* állapította meg.

**Kaposvár, 2008. szeptember 25.**

|  |  |  |
| --- | --- | --- |
|  |  | Szita Károly s.k.  polgármester |

**Záradék:**

Az alapító ~~okirat 8. pontjának a kuratórium összetételére vonatkozó második bekezdésében~~ a kuratórium elnökének személyét a 277/2010. (XII.9.) önkormányzati határozat 4/III/K. pontjá*val* állapította meg.

**Kaposvár, 2010. december 20.**

|  |  |  |
| --- | --- | --- |
|  |  | Szita Károly s.k.  polgármester |

**Záradék:**

Az alapító Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, valamint a Polgári Törvénykönyvről szóló 2013. évi V. törvény rendelkezéseinek megfelelő módosítást a 118/2014. (V.20.) önkormányzati határozat 4. pontjával állapította meg.

**Kaposvár, 2014. május 20.**

|  |  |  |
| --- | --- | --- |
|  |  | Szita Károly s.k.  polgármester |

**Záradék:**

Az alapító okiratnak a kuratórium összetételére vonatkozó 8.2 pontjában a kuratórium titkárának személyét a /2016. (VI.9.) önkormányzati határozat állapította meg.

**Kaposvár, 2016. június 9.**

|  |  |  |
| --- | --- | --- |
|  |  | Szita Károly s.k.  polgármester |